open-index/open-wikipedia-markdown huggingface dataset:
Ρούσσα Έβρου

Η **Ρούσσα** είναι ημιορεινό χωριό της περιφερειακής ενότητας Έβρου σε υψόμετρο 370 μέτρων.

## Γεωγραφικά στοιχεία - αξιοθέατα
Η Ρούσσα βρίσκεται κοντά στα σύνορα με τη Βουλγαρία και τα δυτικά όρια με την περιφερειακή ενότητα Κομοτηνής, σε απόσταση 42 χιλιομέτρων Δ.-ΒΔ. από το Σουφλί και 107 χιλιομέτρων Β.-ΒΑ. (μέσω Σουφλίου) από την Αλεξανδρούπολη. Είναι κτισμένο βορειοδυτικά του Ερυθροπόταμου, ανάμεσα στο Γονικό (Δ.-ΝΔ.), Μέγα Δέρειο (Ν.), Μικρό Δέρειο (Α.-ΒΑ.) και Οι κάτοικοί του είναι Κιζιλμπάσηδες, μια αλεβίτικη αίρεση Μπεκτασήδων και ασχολούνται κυρίως με τη γεωργία (καλλιέργεια καπνού και πιο συγκεκριμένα της αρωματικής ποικιλίας «μπασμάς»).

Στην περιοχή Ύψωμα Χίλια έχουν βρεθεί προϊστορικές βραχογραφίες *«εγχάρακτα σχέδια ανθρώπινων μορφών, ερπετών, πουλιών και άλλων συμβόλων με γαγική και αποτροπαϊκή σημασία»**.* Σε κοντινή περιοχή Ιντζέ-κιόη «η αρχαιολογική σκαπάνη έφερε στο φως συλημένους τάφους κατασκευασμένους από πλάκες σχιστόλιθου.  Ο μεγαλύτερος από αυτούς περιβάλλεται από κυκλικό κρηπίδωμα, οικοδομήθηκε με πέντε μεγάλες πλάκες και φέρει το χαρακτηριστικό πλευρικό άνοιγμα των ντόλμεν. Πρόκειται για μεγαλιθικούς τάφους-*Dolmens* που επισημάνθηκαν για πρώτη φορά το 1971 και χρονολογούνται από το 900 π.Χ.» (Kόκκα N. 2007:198). Στα νοτιοδυτικά και σε απόσταση 2,5 χλμ. βρίσκεται το σημαντικό θρησκευτικό αξιοθέατο Τεκές Σεγίτ Αλή Σουλτάν ή Τεκές του Κιζίλ Ντελή. Πρόκειται για οθωμανικό Αλεβήτικο τεκέ, δηλαδή σημείο συνάθροισης δερβίσηδων (συγκεκριμένα του τάγματος των Μπεκτασήδων), ο οποίος έχει ανακαινιστεί και ημιλειτουργεί μέχρι και σήμερα. Θεωρείται από τους παλαιότερους διατηρημένους τεκέδες στο χώρο των Βαλκανίων.

## Διοικητικά στοιχεία
Ως οικισμός αναφέρεται επίσημα το 1924, μετά την απελευθέρωση, στο ΦΕΚ 194Α-14/08/1924 να προσαρτάται στην τότε κοινότητα Μικρού Δερείου. Σύμφωνα με το σχέδιο Καλλικράτης μαζί με το Μικρό Δέρειο, Γέρικο, Γονικό, Μέγα Δέρειο, Πετρόλοφος και Σιδηροχώρι αποτελούν την τοπική κοινότητα Μικρού Δερείου που ανήκει στη δημοτική ενότητα Ορφέα του δήμου Σουφλίου και σύμφωνα με την απογραφή 2011 έχει πληθυσμό 346 κατοίκους.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Σουφλίου
Κατηγορία:Πομακοχώρια
Ασώματος Ρεθύμνης

Ο **Ασώματος** είναι χωριό και έδρα ομώνυμης κοινότητας του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Απέχει 31 χιλιόμετρα από το Ρέθυμνο και είναι κτισμένος σε υψόμετρο 230 μ., κοντά στην έξοδο του Κουρταλιώτικου φαραγγιού και στις νότιες πλαγιές του όρους Κουρούπα.

## Ιστορία
μικρογραφία|αριστερά|200px|Άποψη της προσόψεως της εκκλησίας των Αγίων Ασωμάτων.
Το χωριό πήρε το όνομά του από το ναό του Μιχαήλ Αρχαγγέλου και αναφέρεται από τον Φραντσέσκο Μπαρότσι το 1577 ως *Assomato de Mega Potamo* της επαρχίας Αγίου Βασιλείου. Στην ενετική απογραφή του 1583 από τον Καστροφύλακα αναφέρεται ως *Assomato di Mega Potamo* με 89 κατοίκους, ενώ μνεία στο χωριό κάνει και ο Βασιλικάτα το 1630, με την ονομασία *Assomato di Mega Potamo*. Στην απογραφή του 1834, η οποία οργανώθηκε από τους Αιγυπτίους, το χωριό είχε αμιγώς χριστιανικό πληθυσμό και κατοικούσαν σε αυτό 15 οικογένειες.

Στην απογραφή του 1881 ο Ασώματος υπάγονταν στον δήμο Φοίνικος και κατοικείτο αποκλειστικά από χριστιανούς, οι οποίοι ανέρχονταν στους 143, ενώ στην απογραφή του 1900 το χωριό μετρούσε 196 κατοίκους. Στην απογραφή του 1920 αναφέρεται ως έδρα ομώνυμου αγροτικού δήμου. Το 1925, ο Ασώματος ορίστηκε έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Φοίνικα. Από τον Ασώματο κατάγονταν ο Εμμανουήλ Τσουδερός πρωθυπουργός και ο Γεωργουλάκης Κωνσταντίνος οπλαρχηγός Χιομάχος το 1912.

### Δημογραφία
#### Πληθυσμιακή εξέλιξη
Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Εντός της ευρύτερης περιοχής του χωριού βρίσκεται η Πίσω Μονή Πρέβελη, καθώς και η Κάτω Μονή Πρέβελη, τα δύο κτιριακά συγκροτήματα τα οποία και αποτελούν τη Μονή Πρέβελη. Πλησίον του χωριού βρίσκεται, επίσης, το Κουρταλιώτικο φαράγγι, η είσοδος στο οποίο γίνεται από σημείο σε κοντινή απόσταση από την είσοδο στο χωριό. Επάνω στον δρόμο εντός Κουρταλιώτικου Φαραγγιού βρίσκονται τα εξωκλήσια του Αγίου Γεωργίου και της Αγίας Κυριακής. Στο χωριό λειτουργεί ιδιωτικό λαογραφικό μουσείο, γνωστό ως «Παπαγεωργουλάκειο Μουσείο». Στις συλλογές περιλαμβάνει πέρα από αντικείμενα καθημερινής χρήσης, εκκλησιαστικά κειμήλια και αντικείμενα από τον Β΄ Παγκόσμιο Πόλεμο.

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Νικολίτσι Φθιώτιδας

Το **Νικολίτσι** είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας, το οποίο βρίσκεται στις νοτιοδυτικές πλαγιές του όρους Γουλινάς σε υψόμετρο 660 μέτρα και σε απόσταση 25 χλμ. ΝΔ. από την έδρα του δήμου Σπερχειάδα. Ως οικισμός αναφέρεται από την Τουρκοκρατία και μετά την απελευθέρωση επίσημα το 1835 να προσαρτάται στον τότε δήμο Ομιλαίων. Το 1913 με το ΦΕΚ 260Α - 20/12/1913 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Νικολιτσίου που υπάγεται στη  δημοτική ενότητα Σπερχειάδος του Δήμου Μακρακώμης και σύμφωνα με την απογραφή του 2011 έχει πληθυσμό 48  κατοίκους.

## Παραπομπές


Κατηγορία:Δήμος Μακρακώμης
Κατηγορία:Χωριά της περιφερειακής ενότητας Φθιώτιδας
Ντιβάν Μανά

Ο **Ντιβάν Μανά** (παντζάμπι: ਦੀਵਾਨ ਮਾਨਾ, γενν. 1958) είναι επιφανής Ινδός εννοιολογικός καλλιτέχνης και φωτογράφος. Από το 2016 κατέχει τη θέση του επίτιμου προέδρου του παραρτήματος της Κρατικής Ακαδημίας Τεχνών στην ινδική πολιτεία του Παντζάμπ.

## Βιογραφία
Ο Μανά γεννήθηκε το 1958 στην κωμόπολη Μπαρέτα, στο Παντζάμπ της βόρειας Ινδίας και είναι εγκατεστημένος στο Τσαντίγκαρ. Μετά την ολοκλήρωση των σχολικών του υποχρεώσεων εισήχθη στο Κρατικό Κολέγιο Τεχνών του Τσαντίγκαρ, όπου σπούδασε γραφικές τέχνες και χαρακτική, αποφοιτώντας το 1982. Το ίδιο έτος έλαβε μέρος για πρώτη φορά σε ομαδική έκθεση, ενώ το 1986 πραγματοποίησε την παρθενική ατομική του, αμφότερες εντός συνόρων. Αναφέρεται μεταξύ των πρώτων χρονικά Ινδών καλλιτεχνών που εισήγαγαν την εννοιολογική τέχνη στον χώρο της φωτογραφίας. 

Το έργο του αναφέρεται ως ένας συνδυασμός ζωγραφικής, τεχνών του σώματος και ηθοποιίας και κατηγοριοποιείται σε τρεις διαδοχικές περιόδους: την πρώτη όπου επικρατεί η ασπρόμαυρη απόχρωση, τη δεύτερη που χαρακτηρίζεται από τις χρωματικές αντιθέσεις και την ύστερη όπου κυριαρχούν οι δημιουργίες μεταφορικού χαρακτήρα.

Κατά τη διάρκεια της καριέρας του, ο Μανά έχει πραγματοποιήσει ατομικές εκθέσεις και έχει συμμετάσχει σε αντίστοιχες ομαδικές τόσο στην Ινδία, όσο και στο εξωτερικό (σε χώρες όπως το Ηνωμένο Βασίλειο, η Γαλλία, η Πολωνία και η Γερμανία). Επιπλέον, δημιουργίες του βρίσκονται στις μόνιμες συλλογές διαφόρων ιδρυμάτων ανά την υφήλιο, όπως το Μουσείο Ασιατικής Τέχνης στο Βερολίνο, το Μουσείο Μοντέρνας και Σύγχρονης Τέχνης στο Σεντ Ετιέν, το Κρατικό Μουσείο και Πινακοθήκη στο Τσαντίγκαρ της Ινδίας κ.α., καθώς και σε ιδιωτικές συλλογές.

Για το έργο του έχει τιμηθεί με διάφορα βραβεία, όπως το κρατικό βραβείο της ινδικής Εθνικής Ακαδημίας Τεχνών και το βραβείο φωτογραφίας της Πανινδικής Εταιρείας Καλών Τεχνών και Χειροτεχνίας (δις).

Από το 2016 είναι επίτιμος πρόεδρος του παραρτήματος της Κρατικής Ακαδημίας Τεχνών στο Παντζάμπ. Στο παρελθόν έχει διατελέσει, μεταξύ άλλων, πρόεδρος της Κρατικής Ακαδημίας Τεχνών του Τσαντίγκαρ (2008-2015), καθώς και στέλεχος μουσείων και άλλων πολιτιστικών και εκπαιδευτικών ιδρυμάτων και επιτροπών, ενώ είχε ασχοληθεί για μερικά χρόνια με την υποκριτική.

## Παραπομπές


## Εξωτερικοί σύνδεσμοι
* 

Κατηγορία:Ινδοί καλλιτέχνες
Κατηγορία:Φωτογράφοι
Κατηγορία:Πολιτισμός του Παντζάμπ
Κέιτι Ντάγκλας

Η **Κάθριν Ελίζαμπεθ Ντάγκλας** (γεννημένη στις 7 Μαΐου 1979) είναι Αμερικανίδα παλαίμαχη παίκτρια της καλαθοσφαίρισης. Αγωνιζόταν κυρίως ως σούτινγκ γκαρντ αλλά μπορούσε να αγωνιστεί και ως σμολ φόργουορντ. Ήταν γνωστή στο πρωτάθλημα για τις ικανότητες της στο σκοράρισμα από μεγάλη απόσταση και τον υψηλό αριθμό πόντων που πετύχαινε, καθώς και τις αμυντικές της ικανότητες. Γεννήθηκε στην Ινδιανάπολη και είναι αριστερόχειρας.

Στο γυναικείο πρωτάθλημα καλαθοσφαίρισης (WNBA) έχει κερδίσει τους τίτλους Ολ-Σταρ και έχει επιλεχθεί σε ομάδες επίλεκτων παικτών. Το 2012 κέρδισε το πρωτάθλημα με τους Ιντιάνα Φέβερ.

## Παραπομπές


Κατηγορία:Αμερικανίδες καλαθοσφαιρίστριες
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιρίστριες Ναντέζντα Όρενμπουργκ
Sailor Venus

Η **Minako Aino** (ιαπωνικά: 愛野 美奈子, Χέπμπορν: Aino Minako, γνωστή και ως Mina Aino σε κάποιες αγγλόφωνες εκδοχές), ευρύτερα γνωστή ως **Sailor Venus** (セーラーヴィーナス, Sērā Bīnasu), είναι πλασματική υπερηρωίδα που δημιουργήθηκε από τη mangaka Ναόκο Τακεούτσι ως πρωταγωνίστρια της σειράς manga **' το 1991 και βασική χαρακτήρας στη σειρά ''[[Sailor Moon]]'' (1992).

Η Minako έχει είναι η [[μετενσάρκωση]] της Sailor Venus, η οποία πολεμά για να προστατεύσει το [[Ηλιακό Σύστημα]] από σατανικές δυνάμεις. Αρχικά πολεμά μόνη, αλλά αργότερα γίνεται μέλος των πολεμιστριών Sailor. Είναι η τέταρτη σε σειρά Sailor που εντοπίζει η [[Usagi Tsukino]], παρόλο που είναι η πρώτη που ανακάλυψε τις δυνάμεις της, πριν ακόμη και από την Usagi. Οι δυνάμεις της σχετίζονται με την αγάπη και την ομορφιά, το φως, και μία χρυσή μεταλλική αλυσίδα. Στο manga και τα δυο anime όπου εμφανίζεται ονειρεύεται να να γίνει διάσημο [[ιαπωνικό είδωλο|ποπ είδωλο]], ενώ στη live-action ταινία είναι ήδη γνωστή διασημότητα.

Πρωτοεμφανίζεται και πρωταγωνιστεί στο πολύ μικρότερου μεγέθους manga της Τακεούτσι, **', το οποίο είναι η βάση του sequel *[[Sailor Moon]]*. Σε αυτό (και στο πρωιμότερο κομμάτι της *Sailor Moon*) χρησιμοποιεί το ψευδώνυμο **Sailor V** (セーラーＶ Sērā V), συντομογραφία για το "Venus", και έχει δικό της υπόβαθρο. Αργότερα, συμπρωταγωνιστεί με τη Rei Hino σε μία σπέσιαλ ιστορία μικρού μήκους με τίτλο *Rei and Minako's Girls School Battle*.

## Εμφάνιση

Η βασική Soldier ταυτότητα της Minako είναι αυτή της Sailor Venus. Φορά μια ναυτική στολή με πορτοκαλί, κίτρινες, κόκκινες και μπλε λεπτομέρειες. Τα παπούτσια της είναι μποτάκια μέχρι τους αστραγάλους. Στο manga, τη live-action σειρά και στο *[[Sailor Moon Crystal]]* φοράει μια αλυσίδα-αξεσουάρ γύρω από τη μέση της, που ονομάζεται Wink Chain, το όποίο ενίοτε χρησιμοποιεί και ως όπλο.

Της έχουν δοθεί διαφορετικοί τίτλοι σε διάφορες σειρες, συμπεριλαμβανομένων των Πολεμίστριας της Αγάπης, Πολεμίστριας της Αγάπης και της Ελπίδας και Πολεμίστριας της της Αγάπης και την Ομορφιάς. Η προσωπικότητά της δεν αλλάζει όταν είναι στην "απλή" της μορφή, ωστόσο για να χρησιμοποιήσει τις δυνάμεις της πρέπει μα μεταμορφωθεί σε Sailor Venus.

## Δείτε επίσης
* Αφροδίτη (μυθολογία)
* Βένους

## Παραπομπές


## Εξωτερικοί σύνδεσμοι
* [Sailor Venus](https://sailormoon.fandom.com/wiki/Minako_Aino_/_Sailor_Venus_(manga)) στη Wikia
* Minako Aino στο MyAnimeList

Κατηγορία:Sailor Moon
Κατηγορία:Υπερήρωες
Venus
Τεριάκι

μικρογραφία|Πάπια τεριάκι
Το **τεριάκι** (κάντσι: 照り焼き) είναι μια μαγειρική τεχνική η οποία χρησιμοποιείται στην Ιαπωνική κουζίνα, όπου τα τρόφιμα ψήνονται στη σχάρα με γλάσο από σάλτσα σόγιας, μίριν και ζάχαρη.

Στην Ιαπωνία χρησιμοποιείται συνήθως ψάρι (π.χ. παλαμίδα, σολομός, πέστροφα και σκουμπρί) ενώ στην Δύση χρησιμοποιείται συνήθως λευκό και κόκκινο κρέας &#x2013; π.χ. κρέας κοτόπουλου, χοιρινό, αρνίσιο και βόειο κρέας. Επίσης στην Ιαπωνία χρησιμοποιούνται και άλλα υλικά μερικές φορές, όπως καλαμάρια και κεφτέδες.

Η λέξη τεριάκι προέρχεται από τη λέξη τέρι (照り), η οποία σχετίζεται με τη λάμψη που δίνεται από τη ποσότητα της ζάχαρης στο τάρε (タレ), και τη λέξη γιάκι (焼き), η οποία αναφέρεται στη μέθοδο μαγειρέματος. Παραδοσιακά, το κρέας ρίχνεται ή αλείφεται με σάλτσα αρκετές φορές κατά τη διάρκεια του μαγειρέματος.
μικρογραφία|Κοτόπουλο τεριάκι
Το τάρε (タレ) παράγεται παραδοσιακά με την ανάμειξη και θέρμανση της σάλτσα σόγιας και του σάκε (ή μίριν) και της ζάχαρης.

## Σάλτσα τεριάκι
Στη Βόρεια Αμερική, κάθε πιάτο που παρασκευάζεται με σάλτσα που μοιάζει με το τεριάκι περιγράφεται ως τεριάκι. Αυτό συχνά περιλαμβάνει ακόμη και τα τεριάκι που χρησιμοποιούν ξένες εναλλακτικές λύσεις για το *καλό* ή το μίριν, όπως κρασί, ή με πρόσθετα συστατικά, όπως το σουσάμι ή το σκόρδο (ασυνήθιστα στην παραδοσιακή Ιαπωνική κουζίνα). Η σάλτσα που χρησιμοποιείται για τεριάκι είναι γενικά γλυκή, αν και μπορεί επίσης να είναι πικάντικη. Μερικές φορές χρησιμοποιείται και χυμός ανανά,  καθώς δεν παρέχει μόνο γλύκα αλλά και ένζυμα βρομελίνης που βοηθούν το κρέας να μαλακώσει. Η μέθοδος του ψησίματος στη σχάρα και της ύστερης ρίψης του κρέατος στη σάλτσα, ή η χρήση γλυκιάς σάλτσας ως μαρινάδα είναι μερικές μη παραδοσιακές μέθοδοι μαγειρέματος τεριάκι. Μερικές φορές η σάλτσα τεριάκι ρίχνεται σε φτερούγες κοτόπουλου ή δίνεται ξεχωριστά.

## Παραλλαγές
μικρογραφία|Ένα χάμπουργκερ με σάλτσα τεριάκι
Το μπέργκερ τεριάκι (テリヤキバーガー) είναι παραλλαγή χάμπουργκερ στο οποίο περιλαμβάνεται η σάλτσα τεριάκι. Η σάλτσα τεριάκι χρησιμοποιείται και σε χορτοφαγικά προϊόντα.

## Εξάπλωση ανά χώρα
[μικρογραφία|Κοτόπουλο τεριάκι με [ρύζι και λαχανοσαλάτα, Σιάτλ, Ουάσινγκτον]]

### Ηνωμένες Πολιτείες
Στην πόλη του Σιάτλ το τεριγιάκι άρχισε να γίνεται δημοφιλές στην δεκαετία του 1990. Το 2010 υπήρχαν 83 εστιατόρια με την λέξη τεριγιάκι στο όνομά τους. Κάποιοι έχουν περιγράψει το τεριάκι ως η κουζίνα-σήμα κατατεθέν της πόλης, σημειώνοντας την ευρεία υιοθέτηση του ως μια μορφή γρήγορου φαγητού.

## Δείτε επίσης
* Ψητό

## Παραπομπές

Κατηγορία:Χαβανέζικη κουζίνα
Κατηγορία:Τεχνικές μαγειρέματος
Κατηγορία:Ιαπωνική κουζίνα
Κατηγορία:Λήμματα που περιέχουν κείμενο στα ιαπωνικά
Αίσθηση του τόπου

Ο όρος ‘αίσθηση του τόπου’ (sense of place) αναφέρεται ‘στις νοοτροπίες και τα συναισθήματα των ατόμων και των ομάδων σε σχέση με τις γεωγραφικές περιοχές που ζουν’, ή με άλλα λόγια, στις ‘βαθιές, προσωπικές και συναισθηματικές σχέσεις μεταξύ εαυτού και τόπου’ (Wylie, 2009:676).

H αίσθηση του τόπου αναφέρεται στον εγγενή χαρακτήρα του τόπου (Παρθενώνας, Grand Canyon, Ιερουσαλήμ, κ.α.) που ενσαρκώνει νοήματα και αξίες εννοιολογικού βάθους, σε συνάρτηση με τα συναισθήματα που προέρχονται από προσωπικά βιώματα, μνήμες και προθέσεις.  Η αίσθηση του τόπου είναι στοιχείο του καθαρού ανθρώπινου ενσυνείδητου. O ανθρωπογεωγράφος Relph (1976) πιστεύει ότι η αίσθηση του τόπου μπορεί να δημιουργηθεί, ή τουλάχιστο να ενισχυθεί με τον κατάλληλο σχεδιασμό του τοπίου (ή αντίθετα με την απουσία τοπικού σχεδιασμού).

Σε περίπτωση που δεν υπάρχει ή που είναι ασθενής η αίσθηση του τόπου, ο άνθρωπος νιώθει εντονότερα την έλλειψη της αίσθησης του «ανήκειν» και της κοινής ταυτότητας (Relph, 1976, Tuan, 1992, Crang, 1998). Ο Relph (1976) πιστεύει ότι η αίσθηση του τόπου μπορεί να δημιουργηθεί και να καλλιεργηθεί με τον κατάλληλο σχεδιασμό του τοπίου. Κατ’ αντιστοιχία, η έλλειψη τοπιακού σχεδιασμού μπορεί να οδηγήσει σε αποδυνάμωση της αίσθησης του τόπου.

Ο Antrop (2004:86) αναφέρεται στην αίσθηση του τόπου ως “genius loci” («το πνεύμα του τόπου»), προσθέτοντας ότι η ιστορία και η μνήμη ενός τόπου χάνονται όταν χάνεται το “genius loci”, πράγμα που μεταφράζεται και ως απώλεια τοπίου.

ΣΥΝΤΑΚΤΗΣ:  Ένωση Γεωγράφων Ελλάδας

## Παραπομπές


* Antrop, M. (2004). Landscape change and the urbanization process in Europe, Landscape and Urban Planning, Vol. 67, Issues 1-4, pp. 9-26.
* Crang, M. (1998). Cultural Geography. London: Routledge.
* Relph, E. (1976). Place and placelessness. Pion, London.
* Tuan, Y.F. (1992). Place and Culture: Analeptic for Individuality and the World’s Indifference. Στο Franklin, W. & Steiner, M. eds. Mapping American Culture, Iowa: University of Iowa Press, pp. 27-49.
* Wylie, J. (2009). Sense of place. Στο Gregory D., Johnston R., Pratt G., Watts M., Whatmore S. eds. Dictionary of Human Geography (5th ed), London: Wylie-Blackwell, p. 676.

## Δείτε επίσης

* Ανθρωπογεωγραφία
* Γεωγραφία
* Τοπίο
* Χώρος
* Τοπίο
* Χώρος 
* Κοινωνικές Επιστήμες

Κατηγορία:Πολιτισμική γεωγραφία
Κατηγορία:Αρχιτεκτονική τοπίου
Ορφέας Τζανετόπουλος

Ο **Ορφέας Π. Τζανετόπουλος** (Θεσσαλονίκη, 5 Αυγούστου 1934) είναι Έλληνας πρώην πολιτικός και δικηγόρος.

## Βιογραφικά στοιχεία
Στις δημοτικές εκλογές του 1964 ήταν υποψήφιος δήμαρχος του Αιγάλεω. Μετά την επιβολή της Χούντας των Συνταγματαρχών τον Απρίλιο του 1967, τοποθετήθηκε (διορισμός) από το καθεστώς στη θέση του δημάρχου, αντί του νόμιμα εκλεγμένου Σταύρου Μαυροθαλασσίτη..

## Παραπομπές


Κατηγορία:Δήμαρχοι Αιγάλεω
Κατηγορία:Έλληνες δικηγόροι του 20ού αιώνα
Τζιανλούκα Παλιούκα

Ο **Τζιανλούκα Παλιούκα** (ιταλ.: *Gianluca Pagliuca*, Μπολόνια, 18 Δεκεμβρίου 1966) είναι Ιταλός πρώην διεθνής ποδοσφαιριστής. Με ύψος 1,90 μ. αγωνίστηκε ως τερματοφύλακας, κατά σειρά, στην Μπολόνια (1984 – 1986 και 1999 - 2006) και στις  Σαμπντόρια (1987 – 1994), Ίντερ (1994 – 1999) και Άσκολι (2006 – 2007). Συνολικά, ξεπέρασε τις 600 συμμετοχές στο Καμπιονάτο. Επίσης, έπαιξε στην Εθνική Ομάδα ("Σκουάντρα Ατζούρα") της  χώρας του (1989 – 1998) με την οποία έφτασε τις 43 συμμετοχές. Ήταν στην αποστολή των ΠΚ του 1990 και του 1994 (αγωνίστηκε μόνο στο δεύτερο) ενώ λόγω τραυματισμού έχασε την ευκαιρία να πάρει μέρος στο Μουντιάλ του 1998. Θεωρείται ένας εκ των κορυφαίων Ιταλών γκολκίπερ όλων των εποχών.

## Παραπομπές

## Εξωτερικοί σύνδεσμοι
*

Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Ίντερ
Κατηγορία:Ποδοσφαιριστές Άσκολι Κάλτσιο 1898
Κατηγορία:Ποδοσφαιριστές Μπολόνια ΦΚ 1909
Κατηγορία:Ποδοσφαιριστές Σέριε Α
Κατηγορία:Ιππότες του Τάγματος της Αξίας της Ιταλικής Δημοκρατίας
Sailor Mars

Η **Rei Hino** (ιαπωνικά: 火野 レイ, Χέπμπορν: Hino Rei, γνωστή και ως Raye Hino σε κάποιες αγγλόφωνες εκδοχές), ευρύτερα γνωστή ως **Sailor Mars** (セーラーマーズ, Sērā Māzu), είναι πλασματική υπερηρωίδα που δημιουργήθηκε από τη mangaka Ναόκο Τακεούτσι ως βασική χαρακτήρας στη σειρά *[[Sailor Moon]]* (1992).

Η Rei είναι η μετενσάρκωση της Sailor Mars, η δεύτερη σε σειρά Sailor που εντοπίζει η Usagi Tsukino και γίνεται μέλων των πολεμιστριών Sailor Senshi, οι οποίες πολεμούν για να προστατεύσουν το Ηλιακό Σύστημα από σατανικές δυνάμεις. Οι δυνάμεις της σχετίζονται με τη φωτιά, το φυλαχτό Ofuda και με την ψυχική διόραση.

Εκτός από τη σειρά *[[Sailor Moon]]*, η Rei περιλαμβάνεται σε ακόμη δύο διαφορετικές ιστορίες manga μικρού μήκους. Το πρώτο, ονόματι *Casablanca Memories*, εστιάσει μόνο σε αυτή και το παρελθόν της. Στο δεύτερο, με τίτλο *Rei and Minako's Girls School Battle*, συμπρωταγωνιστεί με τη Minako Aino. Έχει κυκλοφορήσει ένας αριθμός τραγουδιών όπου αναφέρεται η Rei.

Η Rei είμαι εμπνευσμένη από την προσωπική εμπειρία της δημιουργού Τακεούτσι ως μίκο. Αρχικά είχε σχεδιαστεί γι' αυτήν ένα μοναδικό σύνολο, αλλά η Τακεούτσι αποφάσισε τελικά ότι όλες οι πολεμίστριες θα φορούν το ίδιο ρούχο με διαφορετικές παραλλαγές χρωμάτων. Το μόνο στοιχείο που διατηρήθηκε είναι οι ψηλοτάκουνες γόβες της. Στο manga παρουσιάζεται ως ψυχρός και απόμακρος χαρακτήρας, πράγμα που άλλαξε δραστικά στην anime μεταφορά, καθώς εκεί απεικονίζεται ως πιο δυναμική και ευέξαπτη, αφού έτσι επιθυμούσε ο σκηνοθέτης Κουνιχίκο Ικουχάρα.

## Ηθοποιοί φωνής
Στην γνήσια σειρά anime ''Sailor Moon'' (1992), τη φωνή της Rei δίνει η Μίτσι Τομιζάβα, η οποία αργότερα ανέφερε ότι το να δουλεύει σε αυτή τη σειρά ήταν "ακριβώς σαν μαγεία". για αυτή. Στη *[[Sailor Moon Crystal]]* (2014) και όλα τα μετέπειτα μέσα, της φωνή της δίνει η Ρίνα Σάτο.

Στην ελληνική μεταγλώττιση του ΑΝΤ1, την φωνές τις δίνουν η Μαρία Πλακίδη και η Ράνια Ιωαννίδου, ενώ στην μετέπειτα μεταγλώττιση του Star τη φωνή της δίνει η Κατερίνα Γκίργκις. Ενώ στο Sailor Moon Crystal την φωνή της Rei δίνει η Χριστίνα Αλεξίου.

## Δείτε επίσης
* Κατάλογος χαρακτήρων ''Sailor Moon''

## Παραπομπές


## Εξωτερικοί σύνδεσμοι
* [Rei Hino (manga)](https://sailormoon.fandom.com/wiki/Rei_Hino_/_Sailor_Mars_(manga)) στη Wikia
* [Rei Hino (anime)](https://sailormoon.fandom.com/wiki/Rei_Hino_/_Sailor_Mars_(anime)) στη Wikia
* Rei Hino στο MyAnimeList

Κατηγορία:Sailor Moon
Κατηγορία:Υπερήρωες
Mars
Αδελαΐδα Β΄ του Κβέντλινμπουργκ

Η **Αδελαΐδα Β΄ του Κέντλινμπουργκ** (Γερμανικά :*Adelheid*,Γκόσλαρ 1045 – 11 Ιανουαρίου 1096) μέλος του Οίκου των Σαλίων ήταν ηγουμένη του Γκάντερσχαϊμ (1061 - 1096) και του Κβέντλινμπουργκ (1063 - 1096). Η Αδελαΐδα ήταν μεγαλύτερο παιδί και κόρη του αυτοκράτορα Ερρίκου Γ΄ με την δεύτερη σύζυγο του Αγνή του Πουατιέ κόρη του Γουλιέλμου Ε΄ της Ακουιτανίας. Ο πατέρας της ήθελε επίμονα να κάνει γιο να τον διαδεχτεί στον θρόνο, ο Πάπας Κλήμης Β΄ έστεψε τους γονείς της την επόμενη χρονιά αυτοκράτορες στην Ρώμη. Ο γιος ήρθε τελικά όταν γεννήθηκε ο μικρότερος αδελφός της Ερρίκος Δ΄ της Αγίας Ρωμαϊκής Αυτοκρατορίας (1050), ο πατέρας της πέθανε (1056) αφήνοντας την ίδια και τα αδέλφια της υπό την κηδεμονία της χήρας αυτοκράτειρας. 

## Ηγουμένη του Κβέντλινμπουργκ και του Γκάντερσχαϊμ
Η Αδελαΐδα είχε μία μεγαλύτερη ετεροθαλή αδελφή, την Βεατρίκη Α΄ του Κέντλινμπουργκ (1037 - 1061) από τον πρώτο γάμο του πατέρα της με την Γκουνχίλντα της Δανίας. Την διαδέχθηκε σαν αυτοκρατορική ηγουμένη του Γκάντερσχαϊμ (1061). Σε δύο χρόνια (1063) η Αδελαΐδα αντικατέστησε την αδελφή της και στο Κβέντλινμπουργκ, η στέψη της έγινε στον Καθεδρικό ναό του Γκόσλαρ την Πεντηκοστή του 1063, επανήλθε η προηγούμενη βίαιη διαμάχη, κυβέρνησε και τα δύο αβαεία ως Αδελαΐδα Β΄. Ο διορισμός της Βεατρίκης στο Γκάντερσχαϊμ από τον Ερρίκο Γ΄ σε ηλικία 7 ετών (1043) προκάλεσε πολλές διαφωνίες σχετικά με την παραβίαση των εκλεκτορικών δικαιωμάτων. Οι συγκρούσεις σταμάτησαν όταν ο Πάπας Στέφανος Θ΄ έκανε συμβιβασμό με τον οποίο τα κτήματα του Γκάντερσχαϊμ δεν θα μισθοδοτούσαν την ηγουμένη, οι διαφωνίες επανήλθαν όταν χρίστηκε η Αδελαΐδα. Ο Λάμπερτ του Χέρσφελντ γράφει ότι Κολεγιακή εκκλησία του Αγίου Σερβάτιου στο Κέντλινμπουργκ κάηκε (1070) και οικοδομήθηκε την επόμενη χρονιά, άλλη μια μεγάλη φωτιά στο Γκάντερσχαϊμ (1081) κατέστρεψε το αβαείο που ξαναοικοδομήθηκε. Η Αδελαΐδα βρέθηκε στον Καθεδρικό ναό του Χάλμπερσταντ όταν έγινε η στέψη του επισκόπου Μπούρχαρτ Β΄ (1071).

Υποστήριξε, όπως και η ετεροθαλής αδελφή της, έντονα τον Οίκο των Σαλίων τόσο στην σύγκρουση ανάμεσα στον αδελφό της Ερρίκο Δ΄ και τον πάπα Γρηγόριο Ζ΄ γνωστή σαν *"Έριδα της Περιβολής"* όσο και στην Σαξονική επανάσταση (1073). Ο Μπρούνο της Σαξονίας κατηγόρησε τον αυτοκράτορα ότι οι σωματοφύλακες του κακοποίησαν την Αδελαΐδα. Ο Ερρίκος Δ΄ χρησιμοποίησε το *"αβαείο του Κβέντλινμπουργκ"* για να δικάσει με δοκιμασία τον Εγβέρτο Β΄ του Μέισσεν που προσπάθησε ανεπιτυχώς να πολιορκήσει την μονή. Ο Μπέρτολτ της Κωνσταντίας έγραψε ότι η Αδελαΐδα Β΄ συμμετείχε στην δολοφονία του Εγβέρτου δύο χρόνια αργότερα.
Η Αδελαΐδα πέθανε στο *"αβαείο του Κβέντλινμπουργκ"* (11 Ιανουαρίου 1096) και τάφηκε στην Κολλεγιακή εκκλησία μαζί με τις προκατόχους της Αδελαΐδα Α΄, Ηγουμένη του Κέντλινμπεργκ και Βεατρίκη Α΄. Η ανεψιά της Αγνή κόρη της αδελφής της Ιουδήθ της Σουαβίας την διαδέχθηκε τόσο στο Κβέντλινμπουργκ όσο και στο Γκάντερσχαϊμ (1110).

## Παραπομπές


## Πηγές
* McNamara, Jo Ann (1996). Sisters in arms: Catholic nuns through two millennia. Harvard University Press.

Κατηγορία:Πριγκίπισσες της Γερμανίας
Κατηγορία:Οίκος των Σαλίων
Κατηγορία:Ηγουμένες του Κβέντλινμπουργκ
Εξεταστέα ύλη

Η **εξεταστέα ύλη** (λατινικά: *syllabus*) είναι έγγραφο που εμπεριέχει πληροφορίες σχετικά με μια συγκεκριμένη σειρά σημειώσεων και ορίζει τις προσδοκίες και τις ευθύνες. Είναι περιγραφική (σε αντίθεση με το ειδικό ή αναλυτικό πρόγραμμα). Μια εξεταστέα ύλη μπορεί να οριστεί από εξεταστικό συμβούλιο ή να καταρτιστεί από τον εκπαιδευτικό που είναι υπεύθυνος σημειώσεων του μαθήματος.

## Παραπομπές


## Εξωτερικοί σύνδεσμοι
* Διδακτέα - εξεταστέα ύλη Υπουργείο Παιδείας και Θρησκευμάτων

Κατηγορία:Παιδαγωγική
Λουτρός Έβρου

*Για συνώνυμο οικισμό στην Ελλάδα δείτε το λήμμα: [[Λουτρός (αποσαφήνιση)]]*

Ο **Λουτρός** είναι οικισμός της Θράκης στην Περιφερειακή Ενότητα Έβρου.

## Γενικά στοιχεία
Ο Λουτρός βρίσκεται κοντά στα σύνορα της Ελλάδας με την Τουρκία και τα παράλια του Θρακικού Πελάγους, σε υψόμετρο 40 μέτρων ενώ απέχει 16 χιλιόμετρα Δ. από την Αλεξανδρούπολη και 33 χιλιόμετρα Δ.-ΝΔ. από τους Κήπους. Ως οικισμός αναφέρεται επίσημα το 1924, μετά την απελευθέρωση, στο ΦΕΚ 194Α-14/08/1924 να ορίζεται έδρα στην ομώνυμη κοινότητα. Σύμφωνα με το σχέδιο Καλλικράτης και Κλεισθένης Ι, μαζί με τα Λουτρά Τραϊανούπολης και τα Πεύκα αποτελούν την κοινότητα Λουτρού που ανήκει στη Δημοτική Ενότητα Τραϊανούπολης του Δήμου Αλεξανδρούπολης και σύμφωνα με την απογραφή του 2021 ως κοινότητα είχε πληθυσμό 595 κατοίκους, από 769 το 2011. Οι απογραφές πληθυσμού μετά τον Β' Παγκόσμιο πόλεμο (ως οικισμός) είναι:

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Αλεξανδρούπολης
Σοφία Δάρα

Η **Σοφία Δάρα** (γεννημένη στις 14 Ιουλίου 1963) είναι Ελληνίδα κολυμβήτρια. Αγωνίστηκε στους Ολυμπιακούς Αγώνες 1980 και στους Ολυμπιακούς Αγώνες 1984. Κέρδισε χρυσό μετάλλιο στη κολύμβηση 400 μέτρων στους Μεσογειακούς Αγώνες 1983. 

## Παραπομπές

Κατηγορία:Ελληνίδες αθλήτριες της κολύμβησης
Κατηγορία:Έλληνες κολυμβητές στους Θερινούς Ολυμπιακούς Αγώνες
The Cambridge Companion to Atheism

To **The Cambridge Companion to Atheism** είναι βιβλίο το οποίο ασχολείται με τα επιχειρήματα του Αθεϊσμού. Το επιμελήθηκε ο καθηγητής φιλόσοφίας στην Βοστώνη, Μάικλ Μάρτιν. Εκδόθηκε το 2007 από το τον οίκο Cambridge University Press. 

Χωρίζεται σε 3 μέρη. Στο πρώτο συζητάει την ιστορική πορεία του Αθεϊσμού, στο δεύτερο παρουσιάζονται επιχειρήματα κατά του Θεϊσμου και στο τρίτο μέρος αναφέρεται ο ρόλος του αθεϊσμου σε διαφορα μοντέρνα φαινόμενα (π.χ. φεμινισμό)

Κατηγορία:Αθεϊστικά βιβλία
Εφλανί

Το **Εφλανί** () είναι πόλη και διαμέρισμα της Επαρχίας του Καραμπούκ, στην Περιοχή Μαύρης Θάλασσας της Τουρκίας. Το Εφλανί ευρίσκεται σε απόσταση 100 χλμ. νότια της Μαύρης Θάλασσας. Σε απόσταση 46 χλμ. ανατολικά του Καραμπούκ, ευρίσκεται επί υψιπέδου το οποίο χωρίζεται από μικρούς ποταμούς εν μέσω των υψηλών βουνών και των κοιλάδων. Κατά την απογραφή του 2000, ο πληθυσμός του διαμερίσματος ήταν της τάξεως των 12.270 κατοίκων, εκ των οποίων οι 3.897 κατοικούσαν εντός της πόλεως του Εφλανί. Το διαμέρισμα καλύπτει έκταση της τάξεως των 587 km², ενώ η πόλη βρίσκεται σε υψόμετρο 897 μ.

## Ιστορία
Στο Εφλανί, ίχνη των παρελθόντων πολιτισμών αποτελούν οι πέτρινοι τάφοι, καθώς και τα τζαμιά που βρίσκονται τόσο εντός όσο και στα περίχωρα της πόλης. Το Εφλανί βρισκόταν επί της οδού η οποία συνέδεε την αποικία της Αμάσρα με την ενδοχώρα της Μικράς Ασίας έως και τον Μεσαίωνα. Από το 1292 έως το 1309, η πόλη αποτέλεσε έδρα του Τζανδαριδών.

## Εκπαίδευση
Συνολικά, το Εφλανί διαθέτει πέντε σχολεία. Το *Eflani İMKB Çok Programlı Lisesi* είναι ένα εξ'αυτών, ενώ τα αγγλικά αποτελούν τη δεύτερη διδασκόμενη γλώσσα εντός αυτού.

## Το Εφλανί σήμερα
Έχοντας ιδιαιτέρως πλούσια βλάστηση λόγω του υγρού κλίματός του, το Εφλανί λειτουργεί ως τοποθεσία εκκίνησης πεζοποριών για την ευρύτερη περιοχή, με τα δάση και τις τρεις λίμνες του. Για ορισμένο διάστημα, η ζήτηση για ζώα και ζωικά προϊόντα της ευρύτερης περιοχής ικανοποιούνταν στο Εφλανί, ενώ, σήμερα, η κτηνοτροφία, παρά το γεγονός πως έχει χάσει την παλαιότερη σημασία της, εξακολουθεί να αποτελεί σημαντική πηγή εσόδων.

Αυτό το οποίο καθιστά το Εφλανί ιδιαίτερα σημαντικό για την ευρύτερη επαρχία είναι τα πλούσια μάρμαρά του. Η εξόρυξη των μαρμάρων γίνεται υπό τη μορφή συμπαγών κομματιών, ενώ η εξαγωγή τους γίνεται από εταιρείες του ιδιωτικού τομέα.

## Φωτοθήκη


Image:Road to Bostancı Pond.jpg|Καθ'οδόν προς τη Λίμνη Μποσταντσί
Image:Bostancı Pond.jpg|Πανοραμική άποψη της Λίμνης Μποσταντσί


## Παραπομπές


## Πηγές

*  

## Εξωτερικοί σύνδεσμοι

*  Επίσημη ιστοσελίδα του κυβερνήτη του διαμερίσματος
*  Τοπική ιστοσελίδα με πληροφορίες για το Εφλανί
*  Νέα σχετικά με το Εφλανί 
*  Ιστοσελίδα παρουσίασης του Εφλανί

Κατηγορία:Οικισμοί στην Επαρχία του Καραμπούκ
Κατηγορία:Διαμερίσματα της Επαρχίας του Καραμπούκ
Μπεθ Κουστάν (Μαρντίν)

Το **Μπεθ Κουστάν** (, μτφ. «Οίκος του Κωνσταντίνου», , ) είναι ασσυριακό χωριό στην Επαρχία του Μαρντίν, στην Τουρκία. Βρίσκεται σε απόσταση 26 χιλιομέτρων από το Μιντιάτ. Το 2011, το χωριό αριθμούσε πληθυσμό της τάξεως των 95 κατοίκων.

## Ιστορία
Το Μπεθ Κουστάν, όπως και αρκετά άλλα χωριά τα οποία ευρίσκονται εντός της περιοχής του Τουρ Αμπντίν, πιθανώς κατοικήθηκε για πρώτη φορά κατά τους προχριστιανικούς χρόνους, ενώ πιστεύεται πως το χωριό αποτελούσε τόπο ανάπαυσης για τους ταξιδιώτες, καθώς και πως ο στρατός του Κωνσταντίνου Α΄ πέρασε αρκετές φορές από το χωριό. Κατά την διάρκεια του 4ου αιώνα, το Τουρ Αμπντίν εκχριστιανίστηκε, ενώ η τοπική εκκλησία του Μορ Ελιγιό ανεγέρθηκε το 343 μ.Χ. Ο Άγιος Μορ Γκαμπριέλ γεννήθηκε στην συγκεκριμένη τοποθεσία το 574, ενώ, αργότερα, κατέστη επίσκοπος του γειτονικού μοναστηριού του Καρτμίν.

Πλησίον του χωριού βρίσκεται το Σουό ντ-Χελάν, βράχος ο οποίος έχει λάβει την ονομασία του από την Αγία Ελένη, μητέρα του Ρωμαίου Αυτοκράτορα Κωνσταντίνου Α΄. Επίσης, στην ευρύτερη περιοχή πλησίον του χωριού ευρίσκονται οι κατεστραμμένες εκκλησίες του Μορ Οσιό και της Θεομήτορος, οι οποίες πιστεύεται πως καταστράφηκαν από τον Ταμερλάνο προς το 1400.

Το 1915, κατά τις απαρχές της Γενοκτονίας των Ασσυρίων, 120 οικογένειες κατοικούσαν εντός του χωριού, του οποίου αρχηγός ήταν ο Γιουχανόν, από την οικογένεια των Μπεθ-Γιαχκό. Ο Χάκο, Κούρδος φύλαρχος της οικογένειας των Χορτέκ ο οποίος καταγόταν από γειτονικό χωριό, προειδοποίησε τους χωρικούς του Μπεθ Κουστάν για τις επερχόμενες επιθέσεις των Κούρδων και των Τούρκων εναντίον του τοπικού ασσυριακού χριστιανικού πληθυσμού, συμβουλεύοντάς τους να φύγουν από το χωριό. Αρχικώς, οι χωρικοί δεν πίστευσαν τον Χάρκο, ωστόσο, αφότου πληροφορήθηκαν για την καταστροφή του Ζαζ, όλοι οι κάτοικοι με εξαίρεση δύο ηλικιωμένους χωρικούς διέφυγαν προς το Χαχ. Οι Κούρδοι κατέφθασαν, αργότερα, στο χωριό, όπου και λεηλάτησαν ότι είχε απομείνει, ενώ σκότωσαν τους δύο ηλικιωμένους οι οποίοι είχαν παραμείνει εντός αυτού. Οι χωρικοί δεν μπόρεσαν να επιστρέψουν στο Μπεθ Κουστάν παρά μόνο το 1922, ενώ με την σχετική άδεια του Αγά Τσαλαμπί, τους επετράπη να χτίσουν και να κατοικήσουν εκεί εκ νέου. 

## Παραπομπές


## Εξωτερικοί σύνδεσμοι

*  Ιστοσελίδα του Μπεθ Κουστάν
*  Φωτογραφίες

Κατηγορία:Τουρ Αμπντίν
Κατηγορία:Χωριά της Τουρκίας
Κατηγορία:Ασσυριακές κοινότητες στην Τουρκία
Κατηγορία:Οικισμοί στην Επαρχία του Μαρντίν
Λίβια Μπρίτο

Η **Λίβια Μπρίτο** (*Livia Brito Pestana*, 21 Ιουλίου 1986 -) είναι Κουβανή ηθοποιός και μοντέλο. 

Σε ηλικία 13 ετών μαζί με την οικογένεια της, εγκαταστάθηκε στο Μεξικό. Ένα χρόνο αργότερα, ο πατέρας της άνοιξε ένα εστιατόριο που ονομάζεται "La Cubana", με παραδοσιακά κουβανέζικα πιάτα. Εργάστηκε ως σερβιτόρα στο οικογενειακό εστιατόριο, και αργότερα ως μοντέλο, για να πληρώσει τις σπουδές της στη Διοίκηση Επιχειρήσεων.

Εκπροσώπησε το Μεξικό το 2009 στο Reina Mundial del Banano, κατακτώντας την πρώτη αναπληρωματική θέση, ενώ κέρδισε τον τίτλο Μις Φωτογένεια. Αργότερα εγγράφηκε στο Centro de Educación Artística της Televisa (CEA). Το ταλέντο της στην ηθοποιία είναι κληρονομικό, καθώς προέρχεται από καλλιτεχνική οικογένεια. Ο πατέρας της ήταν κορυφαίος ηθοποιός στην Κούβα, ενώ η μητέρα της ήταν σημαντική χορεύτρια μπαλέτου.

Το 2010 έκανε το τηλεοπτικό της ντεμπούτο στην τηλενουβέλα *[[Ο Θρίαμβος της Αγάπης|Triunfo del amor]]*. Το 2014 έπαιξε τον πρώτο της πρωταγωνιστικό ρόλο στην τηλενουβέλα *[[Τρελά ερωτευμένος|De que te quiero, te quiero]]*.

## Φιλμογραφία
**Τηλενουβέλες**
**[[Ο Θρίαμβος της Αγάπης|Triunfo del amor]]* - 2010/11, ως Φερνάντα "Φερ" Σαντοβάλ Γκουτιέρες ντε Ρόμπλες
**[[Άβυσσος του πάθους|Abismo de pasión]]* - 2012, ως Παλόμα Γκονσάλες
**[[Τρελά ερωτευμένος|De que te quiero, te quiero]]* - 2013/14, ως Νατάλια Γκαρσία Παμπουένα/Νατάλια Βάργας Κάσερες ντε Κάσερες
**[[Ιταλίδα Νύφη|Muchacha italiana viene a casarse]]* - 2014/15, ως Φιορέλα Μπιανκί ντε Άνχελες
**La Piloto* - 2017/18, ως Γιολάντα Καδένα Λέσμες/Γιολάντα Όλμος
**La doble vida de Estela Carrillo* - 2017, ως Γιολάντα Καδένα Λέσμες (γκεστ εμφάνιση)
**[[Γιατροί, Η γραμμή της ζωής|Médicos, línea de vida]]* - 2019, ως Ρεχίνα Βιγιασενιόρ Χιλ

**Τηλεόραση**
**Bailando por un sueño* - 2014, ως Παρουσιάστρια
**Por Siempre Joan Sebastian* - 2016, ως Μαρικρούζ Γουάρδια

**Ταινίες**
**No sé si cortarme las venas o dejármelas largas* - 2013, ως Τσαντάλ
**Volando bajo* - 2014, ως Άνα Μπέρτα Μιράντα 
**La dictadura perfecta* - 2014, ως Γιασμίν
**Juan Apóstol, el más amado* - 2017, ως Μαρία, Μητέρα του Ιησού
**Descontrol* - 2018, ως Μαρία "Μέρι" Σαμαρίπα

**Θέατρο**
**El cartero* - 2012 
**Los Bonobos* - 2015/16

## Βραβεία & υποψηφιότητες
;Βραβεία TVyNovelas

;Βραβεία Asociación de Críticos y Periodistas Teatrales (ACPT)

;Βραβεία ACE

## Παραπομπές


## Εξωτερικοί Σύνδεσμοι

* 
* 
* 
* Biography of Livia Brito in dcubanos.com

Κατηγορία:Κουβανοί ηθοποιοί
Κατηγορία:Κουβανοί μοντέλα
Νικ Μάντης

Ο **Νίκολας «Νικ» Μάντης** (7 Δεκεμβρίου 1935 - 13 Αυγούστου 2017) ήταν Ελληνοαμερικανός  επαγγελματίας καλαθοσφαιριστής.

## Κολεγιακή σταδιοδρομία
Μετά από μια εξαιρετική σταδιοδρομία ως παίκτης στο Λύκειο Ουάσινγκτον του Ανατολικού Σικάγο στην Ιντιάνα, αγωνιζόμενος υπό τον προπονητή Τζόνι Μπαράτο, ο Μάντης έκανε μία λαμπρή κολεγιακή σταδιοδρομία στο Πανεπιστήμιο Νόρθουεστερν, όπου ηγήθηκε των Νόρθουεστερν Ουάιλντκατς σε ποσοστό εντός πεδιάς ως τεταρτοετής. Εκείνη τη σεζόν (1958-59), ήταν ο αρχηγός και οδήγησε την ομάδα στην καλύτερη θέση τους στην Big Ten Conference - την 2η θέση σε ισοβαθμία, με συνολικό ρεκόρ 15-7. Οι Ουάιλντκατς κέρδισαν εννέα από τους δέκα πρώτους αγώνες τους, κερδίζοντας το # 5 της κατάταξης Νορθ Καρολάινα Ταρ Χιλς στο Bluegrass Festival Tournament που διοργάνωσαν οι Λούισβιλ Κάρντιναλς. 

## Επαγγελματική σταδιοδρομία
Ο Μάντης επιλέχθηκε στο NBA Ντραφτ του 1959 από τους Σεντ Λούις Χοκς, μετά από την κολεγιακή σταδιοδρομία στο Πανεπιστήμιο Νόρθουεστερν. Έπαιξε για τους Χοκς, τους Μινεάπολις Λέικερς και του Σικάγο Ζέφιρς, κατά τη διάρκεια της διετούς σταδιοδρομίας του στο NBA.  

Ο Μάντης έπαιξε επίσης στην Αμέρικαν Μπάσκετμπολ Λιγκ τη σεζόν 1961-62 και στη Midwest Professional Basketball League, κερδίζοντας το βραβείο του Πολυτιμότερου Παίκτη του πρωταθλήματος και το βραβείο Πρώτης Ομάδας τη σεζόν 1963-64. 

## Θάνατος
Ο Μάντης πέθανε στις 13 Αυγούστου 2017, σε ηλικία 81 ετών. 

## Παραπομπές


## Εξωτερικοί σύνδεσμοι

* Εισαγωγή στο Hall of Fame Καλαθοσφαίρισης της Ιντιάνα 

Κατηγορία:Αμερικανοί καλαθοσφαιριστές
Κατηγορία:Έλληνες καλαθοσφαιριστές
Κατηγορία:Αμερικανοί ελληνικής καταγωγής
Κατηγορία:Σούτινγκ γκαρντ
Κατηγορία:Καλαθοσφαιριστές Μινεάπολις Λέικερς
Κατηγορία:Καλαθοσφαιριστές Σεντ Λούις Χοκς
Κατηγορία:Καλαθοσφαιριστές Σικάγο Ζέφιρς
Κατηγορία:Έλληνες καλαθοσφαιριστές στο NBA
Κατηγορία:Καλαθοσφαιριστές αμερικανικών συλλόγων
Πλατεία Μεγάλης του Γένους Σχολής

Η **Πλατεία Μεγάλης του Γένους Σχολής** βρίσκεται στην Αθήνα έναντι του Νοσοκομείου Ευαγγελισμός και επί της Λεωφόρου Βασιλίσσης Σοφίας, στο ύψος του ξενοδοχείου ''Χίλτον''. 

Πήρε την ονομασία της από τη Μεγάλη του Γένους Σχολή βάσει πράξης του δημοτικού συμβουλίου του Δήμου Αθηναίων το έτος 1958, η οποία ακολούθως εγκρίθηκε από τη τότε Νομαρχία Αττικής.

Στη πλατεία εκτίθεται το γυάλινο γλυπτό ''Δρομέας'' του Κώστα Βαρώτσου.

## Παραπομπές


Κατηγορία:Πλατείες στην Αθήνα
Ασσυριακή Ευαγγελική Εκκλησία

Η **Ασσυριακή Ευαγγελική Εκκλησία** είναι πρεσβυτεριανική εκκλησία στη Μέση Ανατολή, η οποία απέκτησε την εκκλησιαστική ανεξαρτησία της από την πρεσβυτεριανική ιεραποστολή στο Ιράν το 1870.

Τα μέλη της είναι, κυρίως, ασσυριακής καταγωγής, σημιτικό λαό ο οποίος ομιλεί τα Ανατολικά Αραμαϊκά και περιοχή προελεύσεως του οποίου είναι η Άνω Μεσοποταμία (περιοχή η οποία ήταν γνωστή ως Ασσυρία μεταξύ του 25ου αιώνα π.Χ. και του 7ου αιώνα μ.Χ.), καθώς και απόγονο των Αρχαίων Ασσυρίων.

Η πλειοψηφία των Ασσυρίων Ευαγγελιστών (καθώς και μέλη της Ασσυριακής Πεντηκοστιανικής Εκκλησίας), αρχικώς, αποτελούσαν μέλη της Ασσυριακής Εκκλησίας της Ανατολής, καθώς και της, χρονολογούμενης από τον 18ο αιώνα, παραγώγου της, Χαλδαϊκής Καθολικής Εκκλησίας, ή της Συριακής Ορθόδοξης Εκκλησίας, προ της μεταστροφής τους στον Προτεσταντισμό. Η ευρεία πλειοψηφία των Ασσυρίων παραμένει πιστή στις συγκεκριμένες παλαιές εκκλησίες Ανατολικού Τύπου έως σήμερα.

Αριθμός ασσυριακών ευαγγελικών εκκλησιών υφίστανται ανά την διασπορά, όπως, επί παραδείγματι, στο Σαν Χοσέ, το Τέρλοκ, καθώς και το Σικάγο.

Το 2010, ένας εκ των Ιρανών παστόρων της συνελήφθη στο Κερμανσάχ, ενώ παρέμεινε κρατούμενος επί 54 ημέρες λόγω φερόμενης ως εκ μέρους του απόπειρας προσηλυτισμού Μουσουλμάνων στον Χριστιανισμό.

## Παραπομπές


## Εξωτερικοί Σύνδεσμοι

*  Ιστοσελίδα της Ασσυριακής Ευαγγελικής Εκκλησίας της Τεχεράνης
*  Ιστοσελίδα της Ασσυριακής Ευαγγελικής Εκκλησίας του Σαν Χοσέ

Κατηγορία:Ασσυριακή Ευαγγελική Εκκλησία
Κατηγορία:Ευαγγελικά δόγματα στην Ασία
Ν-Ακετυλογαλακτοζαμίνη

Η **Ν-Ακετυλογαλακτοζαμίνη** (**GalNAc**) είναι παράγωγο αμινοσακχάρου της γαλακτόζης.

## Λειτουργία
Στον άνθρωπο είναι ο τελικός υδατάνθρακας που σχηματίζει το αντιγόνο της ομάδας αίματος Α.

Είναι τυπικά ο πρώτος μονοσακχαρίτης που συνδέει τη σερίνη ή τη θρεονίνη σε συγκεκριμένες μορφές της πρωτεΐνης Ο-γλυκοζυλίωσης.

Η Ν-Ακετυλογαλακτοζαμίνη είναι απαραίτητη για τη διακυτταρική επικοινωνία, και είναι συγκεντρωμένη στις αισθητήριες νευρικές δομές και των ανθρώπων και των ζώων.

Η GalNAc χρησιμοποιείται επίσης ως σύμπλοκο στόχευσης σε ερευνητικά αντινοηματικά ολιγονουκλεοτίδια και σε θεραπευτικές αγωγές siRNA στοχευμένες στο ήπαρ, όπου δεσμεύεται στους ασιαλογλυκοπρωτεϊνικούς υποδοχείς στα ηπατοκύτταρα.

## Παραπομπές


Κατηγορία:Ακεταμίδες
Κατηγορία:Υδατάνθρακες
Κατηγορία:Κυτταρολογία
N-Ακετυλογλυκοζαμίνη

thumb|Μόριο N-Ακετυλογλυκοζαμίνης

Η **N-Ακετυλογλυκοζαμίνη** είναι παράγωγο αμιδίου της γλυκόζης μονοσακχαρίτη. Είναι δευτερογενές αμίδιο μεταξύ της γλυκοζαμίνης και του αιθανικού οξέος. Είναι σημαντική σε πολλά βιολογικά συστήματα.

Αποτελεί τμήμα ενός βιοπολυμερούς στο βακτηριακό κυτταρικό τοίχωμα, το οποίο είναι δομημένο από εναλλασσόμενες μονάδες του GlcNAc και του Ν-ακετυλομουραμικού οξέος (MurNAc), διασυνδεδεμένες με ολιγοπεπτίδια στο υπόλειμμα γαλακτικού οξέος του MurNAc. Αυτή η επιστρωμένη δομή ονομάζεται πεπτιδογλυκάνη (πρώην μουρεΐνη).

Η GlcNAc είναι η μονομερής μονάδα της πολυμερούς χιτίνης, η οποία σχηματίζει τα εξωτερικά καλύμματα των εντόμων και των καρκινοειδών. Είναι το κύριο συστατικό από τα ξύστρα των μαλακίων, των ράμφων των κεφαλόποδων, και κύριο συστατικό των κυτταρικών τοιχωμάτων των περισσότερων μυκήτων.

Πολυμερισμένο με γλυκουρονικό οξύ, σχηματίζει την υαλουρονάνη.

Η GlcNAc έχει αναφερθεί ότι είναι αναστολέας της απελευθέρωσης ελαστάσης από ανθρώπινα πολυμορφοπύρηνα λευκοκύτταρα (εύρος 8-17% αναστολή), ωστόσο είναι πολύ ασθενέστερη από την αναστολή που παρατηρήθηκε με Ν-ακετυλογαλακτοζαμίνη (εύρος 92-100%).

## Ιατρικές χρήσεις
Έχει προταθεί ως θεραπεία για αυτοάνοσες ασθένειες, και πρόσφατες δοκιμές έχουν αξιώσει κάποια επιτυχία.

## Παραπομπές


Κατηγορία:Ακεταμίδες
Κατηγορία:Υδατάνθρακες
Κατηγορία:Κυτταρολογία
ΠΕΛΑΡΓΟΣ Α.Ε.

Η **ΠΕΛΑΡΓΟΣ Α.Ε.** είναι ελληνική εταιρεία τομάτας και είναι ένα από τα σημαντικότερα σήματα τοματοπολτού στην Ελλάδα. Η έδρα της είναι στην Αθήνα στην Βιομηχανική Περιοχή της Αθήνας, δυτικά του κέντρου. Παρασκευάζει τοματοπολτούς, οι οποίοι χρησιμοποιούνται σε πιάτα με ζυμαρικά, λαζάνια και άλλες συνταγές.

Η ΠΕΛΑΡΓΟΣ Α.Ε. έχει αρκετά εργοστάσια σε όλη την Ελλάδα, συμπεριλαμβανομένου ενός 1 χλμ. νοτιοανατολικά από το κέντρο της Γαστούνης. Το εργοστάσιο βρίσκεται στη νοτιοδυτική πλευρά της Εθνικής Οδού 9 (Πάτρα - Πύργος - Κυπαρισσία) και περίπου 1 χλμ. νότια και ανατολικά της νέας (Ευρωπαϊκή Οδός E75). Η έκταση που χρησιμοποιεί είναι 500 μ. επί 800 μ., που το καθιστούν το μεγαλύτερο κτήριο της πόλης. Ο δρόμος προς το Παλαιοχώρι βρίσκεται νότια. Κατασκευάστηκε στα μέσα προς τέλος του 20ού αιώνα και άνοιξε για πρώτη φορά αργότερα.

## Παραπομπές


## Εξωτερικοί σύνδεσμοι

*  Ο «Πελαργός», η κονσερβοποιία που έδωσε ζωή στη Νέα Κίο

## Δείτε επίσης

* Κατάλογος ελληνικών εταιρειών 
* Κύκνος Α.Ε. 
* Αστερίς (εταιρεία τομάτας)

Κατηγορία:Ελληνικές βιομηχανίες
Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Καθεδρικός Ναός Αγίου Ιωσήφ (Ανκάουα)

Ο **Καθεδρικός Ναός Αγίου Ιωσήφ της Ανκάουα**, επίσης γνωστός ως **Καθεδρικός Ναός του Μαρ Γιουσίφ**, είναι χαλδαϊκός καθολικός καθεδρικός ναός και έδρα της Χαλδαϊκής Καθολικής Αρχιεπισκοπής της Ερμπίλ, στο Ιρακινό Κουρδιστάν (, ) η οποία δημιουργήθηκε κατά τη διάρκεια του ποντιφικάτου του Πάπα Παύλου ΣΤ΄. Ο καθεδρικός ναός, ο οποίος είναι αφιερωμένος στον Άγιο Ιωσήφ, ακολουθεί τον Ανατολικό Συριακό Τύπο (ή «Χαλδαϊκό Τύπο») της Χαλδαϊκής Καθολικής Εκκλησίας, μίας εκ των Ανατολικών Καθολικών ανεξάρτητων ιδιαίτερων εκκλησιών, οι οποίες αποτελούν συνιστώσα της Καθολικής Εκκλησίας, ενώ βρίσκονται σε πλήρη κοινωνία με την Αγία Έδρα, στη Ρώμη.

## Ιστορία
Η ανέγερση της Εκκλησίας Αγίου Ιωσήφ ξεκίνησε επί εκτάσεως μεγέθους 1000 m², στην είσοδο της Ανκάουα, στην Ερμπίλ, το 1978, περίοδο κατά την οποία ο Στέφανος Μπαμπάκα διατελούσε αρχιεπίσκοπος της Χαλδαϊκής Καθολικής Αρχιεπισκοπής της Ερμπίλ. Η εκκλησία ανεγέρθηκε μέσω κυβερνητικής χρηματοδότησης, καθώς και μέσω εθελοντικής εργασίας εκ μέρους των κατοίκων της Ανκάουα, ενώ ο καθαγιασμός της έλαβε χώρα το 1981. Η Εκκλησία Αγίου Ιωσήφ σχεδιάστηκε με ως κύρια πηγή εμπνεύσεως την βαβυλωνιακή αρχιτεκτονική, συμπεριλαμβανομένης μίας κύριας πύλης η οποία έχει ως πρότυπο την Πύλη της Ιστάρ, ενώ, επίσης, διαθέτει ένα μεγάλου μεγέθους προαύλιο, καθώς και μεγάλους κήπους.

Το 2014, ο Καθεδρικός Ναός Αγίου Ιωσήφ αποτέλεσε καταφύγιο για πρόσφυγες οι οποίοι διέφυγαν των διωγμών του Ισλαμικού Κράτους του Ιράκ και της Συρίας.

## Παραπομπές



Κατηγορία:Καθεδρικοί ναοί αφιερωμένοι στον Άγιο Ιωσήφ
Κατηγορία:Χαλδαϊκοί Καθολικοί καθεδρικοί ναοί
Κατηγορία:Ανατολικοί Καθολικοί καθεδρικοί ναοί στο Ιράκ
Κατηγορία:Κτίρια και κατασκευές στην Ερμπίλ
Κατηγορία:Εκκλησίες στο Ιρακινό Κουρδιστάν
Ματθίλδη της Γερμανίας, δούκισσα της Σουηβίας

Η **Ματθίλδη της Γερμανίας** (1048 - Γκόσλαρ, 12 Μαΐου 1060) μέλος του Οίκου των Σαλίων έγινε μέσω του γάμου της με τον Ροδόλφο του Ράινφελντεν Δούκισσα της Σουηβίας λίγο πριν τον πρόωρο θάνατο της (1059 - 1060). Η Ματθίλδη ήταν τρίτη κόρη του αυτοκράτορα Ερρίκου Γ΄ με την δεύτερη σύζυγο του Αγνή του Πουατιέ κόρη του Γουλιέλμου Ε΄ της Ακουιτανίας..  Τα μεγαλύτερα αδέλφια της ήταν η Αδελαΐδα Β΄ του Κέντλινμπουργκ και η Γκιζέλα που απεβίωσε 6 ετών. Τα μικρότερα αδέλφια της ήταν ο Ερρίκος Δ΄ της Αγίας Ρωμαϊκής Αυτοκρατορίας που διαδέχθηκε τον πατέρα του (1056), ο Κορράδος Β΄ της Βαυαρίας που πέθανε επίσης σε βρεφική ηλικία και η Ιουδήθ της Σουηβίας που έγινε βασίλισσα της Ουγγαρίας (1063 - 1074). 

Η Ματθίλδη γεννήθηκε επίσημα το 1048 αν και μερικές πηγές παραπέμπουν την γέννηση της το 1045. Σε ηλικία περίπου 12 ετών αρραβωνιάστηκε τον Ροδόλφο του Ράινφελντεν (1057), ο γάμος τους έγινε δύο χρόνια αργότερα (1059). Μερικοί την αναφέρουν σαν μητέρα του γιου του Μπέρτολτ Α΄ της Σουηβίας αν και επίσημα μητέρα του ήταν η δεύτερη σύζυγος του Ροδόλφου Αδελαΐδα της Σαβοΐας.
Πέθανε πρόωρα στο Γκόσλαρ την επόμενη χρονιά (12 Μαΐου 1060) και τάφηκε στο μοναστήρι του Αγίου Σίμωνα της πόλης.

## Παραπομπές


## Πηγές
*Hermann of Reichenau, Chronicon, ed. G.H. Pertz, MGH SS V (Hannover, 1844)
*M. Black-Veldtrupp, Kaiserin Agnes (1043-1077). Quellenkritische Studien (Cologne, 1995).
*D. Schwennicke, Europaische Stammtafeln. Stammtafeln zur Geschichte der Europaischen Staaten. Neue Folge Band XII, Schwaben
*K. Schnith, Frauen des Mittelalters in Lebensbildern (Graz, 1997)
*A. Zettler, Geschichte des Herzogtums Schwaben (Stuttgart, 2003)
*A. Thiele, Genealogische Stammtafeln zur europaischen Geschichte Band I, Teilband 1 (Frankfurt am Main, 1993).
*H. Frommer, Die Salier und das Herzogtum Schwaben (Karlsruhe, 1992)
*E. Hlawitschka, ‘Zur Herkunft und zu den Seitenverwandten des Gegenkonigs Rudolf,’ in Die Salier und das Reich, vol. 1: Salier, Adel und Reichsverfassung, ed. S. Weinfurter with H. Kluger (Sigmaringen, 1991)

Κατηγορία:Οίκος των Σαλίων
Ντάνι Νούτσι

Ο **Ντάνιελ Αντονέλι Νούτσι** (γεννηθείς στις 15 Σεπτεμβρίου 1968) είναι Αμερικανός ηθοποιός ο οποίος είναι γνωστός για υποστηρικτικούς ρόλους σε επιτυχημένες ταινίες όπως: *Ο Βράχος*, ''Τιτανικός'' και το ρόλο του ως Μάικ Φόστερ στο *Οι Φόστερ*.

## Προσωπική ζωή
Γεννήθηκε στο Κλάγκενφουρτ της Αυστρίας από Γαλλομαροκινή μητέρα και Ιταλό πατέρα, ζώντας στην Ιταλία μέχρι τα 7 του όταν η οικογένεια του μετακόμισε στις Ηνωμένες Πολιτείες.

Αρχικά έζησε στο Κουίνς της Νέας Υόρκης και μετακόμισε στο Σαν Φερνάντο Βάλλεϊ της Καλιφόρνιας, όπου φοίτησε στο λύκειο Γκραντ. Νυμφεύθηκε την Πάουλα Μάρσαλ το 2003 και απέκτησαν μια κόρη. Έχει μια κόρη και από τον γάμο του με την Τερ Μπρίτζχαμ.

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Ιταλοαμερικανοί
Πάρτι πίτσας

μικρογραφία| Πίτσες σε ένα πάρτι πίτσας.
Ένα **πάρτι πίτσας** είναι μία κοινωνική συγκέντρωση στην οποία σερβίρεται πίτσα. 

Συνήθως, μία πίτσα που είναι 10 επί 14 ίντσες θα φτάσει για δύο άτομα. Δεδομένου ότι οι πίτσες μπορούν να περιλαμβάνουν μία πολύ μεγάλη ποικιλία από γαρνιτούρες, ένας ιδιαίτερος τύπος πάρτι πίτσας επιτρέπει στους παρευρισκόμενους να δημιουργήσουν τη δική τους πίτσα, χρησιμοποιώντας μία ποικιλία συστατικών από τις γαρνιτούρες που παρέχονται από τον οικοδεσπότη του πάρτι. 

Όταν ένα πάρτι πίτσας δεν περιλαμβάνει πίτσες που δημιουργούνται εκείνη τη στιγμή και οι ιδιαίτερες προτιμήσεις των επισκεπτών είναι άγνωστες, είναι συνηθισμένο να συμπεριλαμβάνεται τουλάχιστον μία απλή πίτσα μόνο με τυρί ή λαχανικά, για ανθρώπους που είναι χορτοφάγοι ή άλλες διαθέσιμες γαρνιτούρες. 

## Παραπομπές


Κατηγορία:Εορτές
Κατηγορία:Πίτσα
Εταντάρ ντε Μπρεστ

Η **Εταντάρ ντε Μπρεστ** (*Étendard de Brest*) ήταν γαλλικός σύλλογος καλαθοσφαίρισης με έδρα τη Βρέστη. Η έδρα της ήταν το Σαλ Μαρσέλ Σερντάν. Ιδρύθηκε το 1952 και έπαιξε μία σεζόν στην LNB Pro A, το 2005-06. Αφού υποβιβάστηκε στην 3η κατηγορία (NM1) το 2010, ο σύλλογος κήρυξε πτώχευση και διαλύθηκε το 2016.

Ο σύλλογος έπαιξε επίσης αρκετούς αγώνες στην Αρένα Μπρεστ το 2015 και το 2016. Η Μπρεστ έφθασε στα προημιτελικά του κυπέλλου Γαλλίας μία φορά, το 2005. 
δεξιά|μικρογραφία|200x200εσ| Ο πρώτος αγώνας της Ετεντάρ στην Αρένα Μπρεστ το 2015.

## Διακρίσεις

* **[[LNB Pro B|LNB Pro Β]]** 
** **Νικητές (1): 2004-05**

## Παραπομπές


Κατηγορία:Γαλλικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1952
Κατηγορία:Ιδρύσεις ομάδων καλαθοσφαίρισης το 1952
Κατηγορία:Αθλητισμός στη Βρέστη